Steun ŉ Student-veldtog: 5 000 studente kort studiefondse - Solidariteit WêreldSolidariteit Wêreld
Tuis › Nuuskantoor › Steun ŉ Student-veldtog: 5 000 studente kort studiefondse
Steun ŉ Student-veldtog: 5 000 studente kort studiefondse
Solidariteit Helpende Hand se Studiefondssentrum is in 2017 oorval met ŉ rekordgetal aansoeke vir studiehulp, in so ŉ mate dat tot 5 000 voornemende studente nie met befondsing vir vanjaar se studies gehelp kon word nie.
Hierdie uitdaging het ontstaan ten spyte van die feit dat die studiefonds ’n rekordgetal van 1 500 studente in 2017 met studies gaan help. Die totale bedrag van R40 miljoen is die grootste bedrag wat hierdie studiefonds tot nog toe uitbetaal het. Duisende oproepe van voornemende studente stroom sedert 3 Januarie onophoudelik in. Die nood is groot en die behoefte nog groter. Daar word rekord gehou van hierdie jongmense se name en ons wil poog om hulle op ’n individuele grondslag behulpsaam te wees.
Dr. Dirk Hermann, bestuurshoof van Solidariteit, sê alhoewel sommige voornemende studente hulself op tersiêre vlak kan bekwaam, het hulle nie toegang tot die nodige fondse nie. “Dit is nie altyd moontlik vir studente om lenings aan te gaan nie en die staat se befondsing is ook nie vir hulle beskore nie,” verduidelik Hermann.
Solidariteit wil hierdie 5 000 studente ook met studiefondse help en doen ŉ beroep op die publiek om ook betrokke te raak en ŉ verskil in hierdie jongmense se lewens te maak. Word vandag deel van die Boufonds en skenk maandeliks ŉ bedrag wat aan die Studiefonds wat aangewend sal word om ŉ student te ondersteun.
SMS “Studeer” na 34802 (SMS kos R2) en ‘n agent sal u skakel
Kliek hier om ‘n bydrae te maak.